กฎกระทรวงการขออนุญาตและการอนุญาตให้ทําการประมงพาณิชย์พ.ศ. ๒๕๖๑[๑] อาศัยอํานาจตามความในมาตรา ๖ วรรคหนึ่ง และมาตรา ๗ วรรคหนึ่งแห่งพระราชกําหนดการประมงพ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ๑ ให้ยกเลิก(๑) กฎกระทรวงการขออนุญาตและการอนุญาตให้ทําการประมงพาณิชย์พ.ศ. ๒๕๕๙(๒) กฎกระทรวงการขออนุญาตและการอนุญาตให้ทําการประมงพาณิชย์(ฉบับที่ ๒)พ.ศ. ๒๕๕๙ข้อ๒ ในกฎกระทรวงนี้ใบอนุญาต หมายความว่า ใบอนุญาตทําการประมงพาณิชย์ข้อ๓ เพื่อให้กรมประมงมีข้อมูลเกี่ยวกับจํานวนผู้ขอรับใบอนุญาตและประเภทเครื่องมือทําการประมงที่ผู้ขอรับใบอนุญาตประสงค์จะใช้ทําการประมงเพื่อนํามาพิจารณาออกใบอนุญาต ให้สอดคล้องกับขีดความสามารถในการทําการประมงและปริมาณผลิตผลสูงสุดของสัตว์น้ำที่สามารถทําการประมงอย่างยั่งยืนตามที่กําหนดไว้ในแผนบริหารจัดการการประมงให้อธิบดีกําหนดห้วงเวลาที่จะให้ผู้ประสงค์จะทําการประมงพาณิชย์มายื่นคําขอรับใบอนุญาตโดยประกาศในราชกิจจานุเบกษาล่วงหน้าเป็นเวลาไม่น้อยกว่าสิบห้าวันผู้ใดไม่ได้ยื่นคําขอรับใบอนุญาตภายในห้วงเวลาที่กําหนดไว้ในวรรคหนึ่งให้ถือว่าผู้นั้นสละสิทธิในการขอรับใบอนุญาตหลังจากมีการออกใบอนุญาตให้แก่ผู้ขอรับใบอนุญาตตามห้วงเวลาที่กําหนดไว้ในวรรคหนึ่งแล้วปรากฏว่าขีดความสามารถในการทําการประมงและปริมาณผลิตผลสูงสุดของสัตว์น้ำที่สามารถทําการประมงอย่างยั่งยืนตามที่กําหนดไว้ในแผนบริหารจัดการการประมงยังสามารถออกใบอนุญาตเพิ่มเติมได้อธิบดีอาจประกาศกําหนดห้วงเวลาที่จะให้ผู้ประสงค์จะทําการประมงพาณิชย์มายื่นคําขอรับใบอนุญาตเพิ่มเติมได้โดยให้นําความในวรรคหนึ่งและวรรคสองมาใช้บังคับโดยอนุโลมข้อ๔ ผู้ใดประสงค์จะทําการประมงพาณิชย์ตามมาตรา๓๖ ให้ยื่นคําขอรับใบอนุญาตต่ออธิบดีหรือผู้ซึ่งอธิบดีมอบหมายพร้อมด้วยเอกสารหรือหลักฐานตามที่ระบุไว้ในแบบคําขอการยื่นคําขอรับใบอนุญาตตามวรรคหนึ่งให้ยื่น ณ สถานที่ ดังต่อไปนี้(๑) กรุงเทพมหานคร ให้ยื่น ณ สํานักงานประมงพื้นที่กรุงเทพมหานคร กรมประมง(๒) จังหวัดอื่น ให้ยื่น ณ ที่ว่าการอําเภอหรือสํานักงานประมงอําเภอแห่งท้องที่ที่มีอาณาเขตติดทะเล(๓) สถานที่และวิธีการอื่นตามที่อธิบดีกําหนดโดยประกาศในราชกิจจานุเบกษาข้อ๕ เมื่อได้รับคําขอรับใบอนุญาตแล้วให้พนักงานเจ้าหน้าที่ออกใบรับคําขอให้แก่ผู้ขอรับใบอนุญาตและดําเนินการตรวจสอบความถูกต้องและครบถ้วนของคําขอรับใบอนุญาตและเอกสารหรือหลักฐานต่างๆกรณีที่คําขอรับใบอนุญาตเอกสารหรือหลักฐานไม่ถูกต้องหรือไม่ครบถ้วนให้แจ้งให้ผู้ขอรับใบอนุญาตแก้ไขเพิ่มเติมคําขอรับใบอนุญาตหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กําหนดกรณีที่ผู้ขอรับใบอนุญาตไม่แก้ไขเพิ่มเติมคําขอรับใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสองให้ถือว่าคําขอรับใบอนุญาตนั้นเป็นอันยกเลิกนับแต่วันที่พ้นกําหนดระยะเวลาดังกล่าวและให้พนักงานเจ้าหน้าที่แจ้งเป็นหนังสือให้ผู้ขอรับใบอนุญาตทราบข้อ๖ การพิจารณาอนุญาตให้ทําการประมงพาณิชย์ให้พิจารณาตามหลักเกณฑ์ ดังต่อไปนี้(๑)ผู้ขอรับใบอนุญาตต้องมีสิทธิทําการประมงตามกฎหมายว่าด้วยสิทธิการประมงในเขตการประมงไทย(๒) ผู้ขอรับใบอนุญาตต้องไม่มีลักษณะต้องห้ามตามมาตรา ๓๙(๓) ผู้ขอรับใบอนุญาตต้องมีกรรมสิทธิ์หรือสิทธิครอบครองในเรือประมงที่จะทําการประมง(๔)เรือประมงต้องไม่อยู่ในบัญชีรายชื่อเรือประมงที่ทําการประมงโดยไม่ชอบด้วยกฎหมายตามที่อธิบดีคณะกรรมการมาตรการทางปกครอง หรือรัฐมนตรีประกาศตามมาตรา ๙๔ วรรคสอง มาตรา ๑๑๓ (๔)หรือมาตรา ๑๑๖(๕) เรือประมงต้องเป็นเรือที่มีขนาดตั้งแต่สิบตันกรอสขึ้นไปหรือเป็นเรือที่ใช้เครื่องยนต์มีกําลังแรงม้าถึงขนาดที่รัฐมนตรีประกาศกําหนดหรือเป็นเรือที่มีหรือใช้เครื่องมือทําการประมงตามประเภท วิธี จํานวนแรงงานที่ใช้หรือลักษณะการทําการประมงตามที่รัฐมนตรีประกาศกําหนด(๖) ในกรณีที่เรือประมงเป็นเรือประมงไทยต้องเป็นเรือประมงที่จดทะเบียนเป็นเรือไทยตามกฎหมายว่าด้วยเรือไทยรวมทั้งต้องมีหมายเลขไอเอ็มโอสําหรับเรือที่มีลักษณะตามที่องค์การทางทะเลระหว่างประเทศ(International Maritime Organization) กําหนดในกรณีที่เรือประมงมิใช่เรือประมงไทยต้องเป็นเรือประมงที่จดทะเบียนตามกฎหมายของรัฐเจ้าของธงซึ่งสามารถใช้ทําการประมงในเขตการประมงไทยตามกฎหมายว่าด้วยสิทธิการประมงในเขตการประมงไทยรวมทั้งต้องมีหมายเลขไอเอ็มโอสําหรับเรือที่มีลักษณะตามที่องค์การทางทะเลระหว่างประเทศ(International Maritime Organization) กําหนด(๗)เครื่องมือทําการประมงที่จะขออนุญาตใช้ทําการประมงต้องไม่เป็นเครื่องมือทําการประมงที่ห้ามใช้ทําการประมงตามมาตรา๖๗ มาตรา ๖๘ และมาตรา ๖๙หรือเป็นเครื่องมือทําการประมงที่ห้ามใช้ทําการประมงในทะเลนอกชายฝั่งตามมาตรา ๗๑(๑)(๘) เรือประมงต้องมีใบอนุญาตใช้เรือตามกฎหมายว่าด้วยการเดินเรือในน่านน้ำไทยประเภทการใช้ทําการประมงซึ่งมีอายุอยู่ในวันที่ยื่นคําขอรับใบอนุญาตและในวันที่ออกใบอนุญาต(๙) เรือประมงมีการติดตั้งระบบติดตามเรือประมงตามหลักเกณฑ์และวิธีการที่อธิบดีประกาศกําหนดตามมาตรา ๘๑ (๑)(๑๐) เรือประมงต้องไม่อยู่ในระหว่างถูกดําเนินคดีตามกฎหมายว่าด้วยการประมงหรือกรณีเป็นเรือประมงที่เคยถูกใช้ในการกระทําความผิดตามกฎหมายว่าด้วยการประมงผู้ขอรับใบอนุญาตต้องมีหลักฐานแสดงว่าเจ้าของเรือ ผู้ควบคุมเรือหรือผู้ได้รับใบอนุญาตทําการประมงเดิมของเรือที่ใช้ในการกระทําความผิดไม่มีผลประโยชน์ได้เสียทั้งทางตรงและทางอ้อมหรือมีอํานาจควบคุมเรือประมงดังกล่าวอีกต่อไป(๑๑)ผู้ขอรับใบอนุญาตต้องมีหนังสือรับรองมาตรฐานด้านสุขอนามัยในเรือประมงตามมาตรา ๙๘ข้อ๗ การพิจารณาออกใบอนุญาตนอกจากพิจารณาตามหลักเกณฑ์ที่กําหนดไว้ในข้อ๖ แล้วให้อธิบดีหรือผู้ซึ่งอธิบดีมอบหมายออกใบอนุญาตให้เป็นไปตามแนวทางในการออกใบอนุญาตทําการประมงให้สอดคล้องกับขีดความสามารถในการทําการประมงและปริมาณผลิตผลสูงสุดของสัตว์น้ำที่สามารถทําการประมงได้อย่างยั่งยืนโดยใช้จุดอ้างอิงเป็นฐานในการพิจารณาตามที่กําหนดไว้ในมาตรา๒๔ (๑)ให้อธิบดีหรือผู้ซึ่งอธิบดีมอบหมายมีหนังสือแจ้งผลการพิจารณาไปยังผู้ขอรับใบอนุญาตภายในสามสิบวันนับแต่วันสิ้นสุดห้วงเวลาที่ให้ผู้ประสงค์จะทําการประมงพาณิชย์มายื่นคําขอรับใบอนุญาตในกรณีที่มีคําสั่งอนุญาตให้ออกใบอนุญาตให้แจ้งผู้ขอรับใบอนุญาตมาชําระค่าธรรมเนียมใบอนุญาตและค่าอากรใบอนุญาตให้ใช้เครื่องมือทําการประมงภายในระยะเวลาที่กําหนดหากพ้นกําหนดเวลาดังกล่าว ให้ถือว่าสละสิทธิการเป็นผู้ได้รับใบอนุญาตและในกรณีที่มีคําสั่งไม่อนุญาตให้แสดงเหตุผลและสิทธิอุทธรณ์ไว้ในหนังสือแจ้งผลการพิจารณาด้วยการออกใบอนุญาตให้ออกสําหรับเรือประมงแต่ละลํา และต้องระบุประเภท ชนิด ขนาด และจํานวนของเครื่องมือทําการประมงที่ได้รับอนุญาตให้ใช้ทําการประมงพื้นที่การทําการประมง รวมทั้งปริมาณสัตว์น้ำสูงสุดที่อนุญาตให้ทําการประมงได้หรือห้วงเวลาที่อนุญาตให้ทําการประมงได้ แล้วแต่กรณี ไว้ในใบอนุญาตด้วยใบอนุญาตให้มีอายุสองปีนับแต่วันที่ออกใบอนุญาตข้อ๘ เมื่อผู้ขอรับใบอนุญาตได้ชําระค่าธรรมเนียมใบอนุญาตและค่าอากรใบอนุญาตให้ใช้เครื่องมือทําการประมงตามอัตราที่กําหนดแล้วให้อธิบดีหรือผู้ซึ่งอธิบดีมอบหมายออกใบอนุญาตให้แก่ผู้ขอรับใบอนุญาต พร้อมทั้งแจ้งเครื่องหมายประจําเรือประมงเพื่อให้ผู้รับใบอนุญาตไปดําเนินการจัดทําเครื่องหมายประจําเรือประมงตามหลักเกณฑ์ที่อธิบดีประกาศกําหนดตามมาตรา๘๑ (๔)ข้อ๙ ในกรณีที่มีการคํานวณขีดความสามารถในการทําการประมงและปริมาณผลิตผลสูงสุดของสัตว์น้ำที่สามารถทําการประมงอย่างยั่งยืนตามที่กําหนดไว้ในแผนบริหารจัดการการประมงใหม่ในระหว่างที่ใบอนุญาตยังไม่สิ้นอายุให้อธิบดีประกาศกําหนดปริมาณสัตว์น้ำสูงสุดที่อนุญาตให้ทําการประมง หรือกําหนดห้วงเวลาที่อนุญาตให้ทําการประมงใหม่ได้แล้วแต่กรณี โดยให้กําหนดระยะเวลาให้ผู้รับใบอนุญาตนําใบอนุญาตมาแก้ไขปริมาณสัตว์น้ำสูงสุดที่อนุญาตให้ทําการประมงหรือห้วงเวลาที่อนุญาตให้ทําการประมงเพื่อให้สอดคล้องกับที่ประกาศกําหนดไว้ในกรณีที่ผู้รับใบอนุญาตไม่นําใบอนุญาตมาแก้ไขภายในระยะเวลาที่กําหนดตามวรรคหนึ่งห้ามมิให้ผู้รับใบอนุญาตออกทําการประมงการประกาศตามวรรคหนึ่งต้องให้เวลาล่วงหน้าไม่น้อยกว่าสิบห้าวันข้อ๑๐ ผู้รับใบอนุญาตผู้ใดประสงค์จะแก้ไขรายการในใบอนุญาตให้ยื่นคําขอต่ออธิบดีหรือผู้ซึ่งอธิบดีมอบหมาย ณ สถานที่ที่กําหนดตามข้อ ๔พร้อมด้วยเอกสารหรือหลักฐานตามที่ระบุไว้ในแบบคําขอและให้นําความในข้อ ๕ มาใช้บังคับแก่การขอแก้ไขรายการในใบอนุญาตโดยอนุโลมให้อธิบดีหรือผู้ซึ่งอธิบดีมอบหมายแก้ไขรายการในใบอนุญาตได้เฉพาะกรณีมีหลักฐานแสดงว่าการขอแก้ไขรายการในใบอนุญาตเป็นการแก้ไขข้อมูลให้สอดคล้องกับข้อมูลที่ปรากฏในหลักฐานทางทะเบียนของหน่วยงานที่เกี่ยวข้องในกรณีที่เป็นการแก้ไขขนาดของเรือเพื่อให้สอดคล้องกับหลักฐานการจดทะเบียนเรือตามกฎหมายว่าด้วยเรือไทยให้แก้ไขห้วงเวลาที่อนุญาตให้ทําการประมงที่ระบุไว้ในใบอนุญาตให้สอดคล้องกับประสิทธิภาพการทําการประมงที่เปลี่ยนไปแต่ห้ามมิให้แก้ไขปริมาณสัตว์น้ำสูงสุดที่อนุญาตให้ทําการประมงที่ระบุไว้ในใบอนุญาตและกรณีที่ผู้รับใบอนุญาตต้องชําระค่าธรรมเนียมเพิ่มขึ้น เมื่อผู้รับใบอนุญาตได้ชําระค่าธรรมเนียมดังกล่าวแล้วให้พนักงานเจ้าหน้าที่ดําเนินการแก้ไขรายการในใบอนุญาตเดิมและเปลี่ยนเครื่องหมายประจําเรือให้ตรงตามขนาดของเรือ พร้อมทั้งแจ้งเครื่องหมายประจําเรือประมงเพื่อให้ผู้รับใบอนุญาตไปดําเนินการจัดทําเครื่องหมายประจําเรือประมงตามหลักเกณฑ์ที่อธิบดีประกาศกําหนดตามมาตรา๘๑ (๔) ก่อนออกทําการประมงในกรณีที่มีคําสั่งไม่อนุญาตให้แสดงเหตุผลและสิทธิอุทธรณ์ไว้ในหนังสือแจ้งผลการพิจารณาด้วยข้อ๑๑ ผู้ใดประสงค์จะขอรับโอนใบอนุญาตให้ยื่นคําขอรับโอนใบอนุญาตต่ออธิบดีหรือผู้ซึ่งอธิบดีมอบหมาย ณสถานที่ที่กําหนดตามข้อ ๔ พร้อมด้วยเอกสารหรือหลักฐานตามที่ระบุไว้ในแบบคําขอและให้นําความในข้อ ๕ มาใช้บังคับแก่การขอรับโอนใบอนุญาตโดยอนุโลมข้อ๑๒ การพิจารณาอนุญาตให้โอนใบอนุญาตให้พิจารณาตามหลักเกณฑ์ ดังต่อไปนี้(๑)ผู้ขอรับโอนใบอนุญาตต้องมีสิทธิทําการประมงตามกฎหมายว่าด้วยสิทธิการประมงในเขตการประมงไทย(๒) ผู้ขอรับโอนใบอนุญาตต้องไม่มีลักษณะต้องห้ามตามมาตรา ๓๙(๓) กรณีเรือประมงที่จะขอรับโอนใบอนุญาตเคยถูกใช้ในการกระทําความผิดตามกฎหมายว่าด้วยการประมงผู้ขอรับโอนใบอนุญาตต้องมีหลักฐานแสดงว่าเจ้าของเรือ ผู้ควบคุมเรือหรือผู้ได้รับใบอนุญาตทําการประมงของเรือที่ใช้ในการกระทําความผิดไม่มีผลประโยชน์ได้เสียทั้งทางตรงและทางอ้อมหรือมีอํานาจควบคุมเรือประมงดังกล่าวอีกต่อไป(๔) เรือประมงที่จะขอรับโอนใบอนุญาตต้องไม่อยู่ในระหว่างถูกดําเนินคดี(๕)ผู้ขอรับโอนใบอนุญาตต้องมีหลักฐานแสดงว่ามีกรรมสิทธิ์ในเรือที่ระบุไว้ในใบอนุญาตทําการประมงมาแสดง(๖) ผู้ขอรับโอนใบอนุญาตต้องแสดงใบมรณบัตรของผู้โอนใบอนุญาตกรณีผู้โอนใบอนุญาตถึงแก่ความตายข้อ๑๓ ให้อธิบดีหรือผู้ซึ่งอธิบดีมอบหมายพิจารณาคําขอรับโอนใบอนุญาตและออกใบอนุญาตใหม่แทนใบอนุญาตเดิมให้แก่ผู้ขอรับโอนใบอนุญาตภายในสิบวันนับแต่วันที่ได้รับคําขอในกรณีที่มีคําสั่งอนุญาตให้โอนใบอนุญาตให้อธิบดีหรือผู้ซึ่งอธิบดีมอบหมายแจ้งให้ผู้ขอรับโอนใบอนุญาตมาชําระค่าธรรมเนียมโอนใบอนุญาตและในกรณีที่มีคําสั่งไม่อนุญาตให้แสดงเหตุผลและสิทธิอุทธรณ์ไว้ในหนังสือแจ้งผลการพิจารณาด้วยเมื่อผู้ขอรับโอนใบอนุญาตได้ชําระค่าธรรมเนียมโอนใบอนุญาตตามอัตราที่กําหนดแล้ว ให้อธิบดีหรือผู้ซึ่งอธิบดีมอบหมายออกใบอนุญาตใหม่แทนใบอนุญาตเดิมโดยมีระยะเวลาและเงื่อนไขตามใบอนุญาตเดิม และให้กํากับคําว่า โอนใบอนุญาต พร้อมชื่อผู้โอนไว้ที่มุมบนด้านซ้าย และระบุวัน เดือน ปีที่ออกใบอนุญาตดังกล่าวไว้ด้วยสําหรับใบอนุญาตเดิมให้ประทับตรายกเลิกการใช้ด้วยอักษรสีแดงข้อ๑๔ ในกรณีที่ใบอนุญาตสูญหายถูกทําลาย หรือชํารุดเสียหายในสาระสําคัญ ให้ผู้รับใบอนุญาตยื่นคําขอรับใบแทนใบอนุญาตต่ออธิบดีหรือผู้ซึ่งอธิบดีมอบหมายณ สถานที่ที่กําหนดตามข้อ ๔ พร้อมด้วยเอกสารหรือหลักฐานตามที่ระบุไว้ในแบบคําขอและให้นําความในข้อ ๕ มาใช้บังคับแก่การขอรับใบแทนใบอนุญาตโดยอนุโลมเมื่อพนักงานเจ้าหน้าที่ตรวจสอบแล้วพบว่าผู้ขอรับใบแทนใบอนุญาตเป็นผู้ได้รับใบอนุญาตและใบอนุญาตสูญหาย ถูกทําลายหรือชํารุดเสียหายในสาระสําคัญจริงให้เสนอความเห็นประกอบการพิจารณาต่ออธิบดีหรือผู้ซึ่งอธิบดีมอบหมายเพื่อออกใบแทนใบอนุญาตให้แก่ผู้ยื่นคําขอภายในสิบวันนับแต่วันที่ได้รับคําขอในกรณีที่มีคําสั่งอนุญาตให้ออกใบแทนใบอนุญาตให้อธิบดีหรือผู้ซึ่งอธิบดีมอบหมายแจ้งให้ผู้ขอรับใบแทนใบอนุญาตมาชําระค่าธรรมเนียมใบแทนใบอนุญาตและในกรณีที่มีคําสั่งไม่อนุญาตให้แสดงเหตุผลและสิทธิอุทธรณ์ไว้ในหนังสือแจ้งผลการพิจารณาด้วยเมื่อผู้ขอรับใบแทนใบอนุญาตได้ชําระค่าธรรมเนียมใบแทนใบอนุญาตตามอัตราที่กําหนดแล้วให้อธิบดีหรือผู้ซึ่งอธิบดีมอบหมายออกใบแทนใบอนุญาต โดยใช้แบบใบอนุญาตเดิมและระบุคําว่า ใบแทน หรือใช้ข้อความอื่นใดทํานองเดียวกันไว้ที่กึ่งกลางส่วนบนด้านหน้าของใบอนุญาตข้อ๑๕ คําขอรับใบอนุญาต ใบอนุญาตคําขอแก้ไขรายการในใบอนุญาต คําขอรับโอนใบอนุญาตและคําขอรับใบแทนใบอนุญาต ให้เป็นไปตามแบบที่อธิบดีกําหนดโดยประกาศในราชกิจจานุเบกษาข้อ๑๖ ใบอนุญาต การโอนใบอนุญาตและใบแทนใบอนุญาต ที่ออกให้ตามกฎกระทรวงการขออนุญาตและการอนุญาตให้ทําการประมงพาณิชย์พ.ศ. ๒๕๕๙ และที่แก้ไขเพิ่มเติม ในวันก่อนวันที่กฎกระทรวงนี้ใช้บังคับให้ยังคงใช้บังคับได้ต่อไปจนกว่าจะสิ้นอายุหรือถูกเพิกถอนข้อ๑๗ คําขอรับใบอนุญาตคําขอรับโอนใบอนุญาต และคําขอรับใบแทนใบอนุญาตที่ได้ยื่นไว้ในวันก่อนวันที่กฎกระทรวงนี้ใช้บังคับและยังอยู่ระหว่างการพิจารณา ให้ถือว่าเป็นคําขอตามกฎกระทรวงนี้และให้พิจารณาตามหลักเกณฑ์ที่กําหนดในกฎกระทรวงนี้ในกรณีคําขอที่ยื่นตามวรรคหนึ่งและเอกสารหรือหลักฐานที่ยื่นพร้อมคําขอดังกล่าวแตกต่างไปจากที่กําหนดในกฎกระทรวงนี้ให้พนักงานเจ้าหน้าที่ผู้รับคําขอมีอํานาจสั่งให้ดําเนินการแก้ไขเพิ่มเติมคําขอ หรือจัดส่งเอกสารหรือหลักฐานเพิ่มเติมได้ตามความจําเป็นเพื่อให้เป็นไปตามกฎกระทรวงนี้ให้ไว้ณ วันที่ ๑๙ กุมภาพันธ์ พ.ศ. ๒๕๖๑ลักษณ์ วจนานวัชรัฐมนตรีช่วยว่าการกระทรวงเกษตรและสหกรณ์ปฏิบัติราชการแทนรัฐมนตรีว่าการกระทรวงเกษตรและสหกรณหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่หลักเกณฑ์ วิธีการและเงื่อนไขในการขออนุญาตและการอนุญาตให้ทําการประมงพาณิชย์และการโอนใบอนุญาตทําการประมงพาณิชย์ตามกฎกระทรวงการขออนุญาตและการอนุญาตให้ทําการประมงพาณิชย์ พ.ศ. ๒๕๕๙ ซึ่งแก้ไขเพิ่มเติมโดยกฎกระทรวงการขออนุญาตและการอนุญาตให้ทําการประมงพาณิชย์(ฉบับที่ ๒) พ.ศ. ๒๕๖๐ไม่สอดคล้องกับหลักเกณฑ์ที่กําหนดไว้ในพระราชกําหนดการประมง พ.ศ. ๒๕๕๘ ซึ่งแก้ไขเพิ่มเติมโดยพระราชกําหนดการประมง(ฉบับที่ ๒) พ.ศ. ๒๕๖๐ ประกอบกับมาตรา ๓๖ และมาตรา ๔๔ แห่งพระราชกําหนดดังกล่าว บัญญัติให้การทําการประมงพาณิชย์และการโอนใบอนุญาตต้องได้รับอนุญาตจากอธิบดีสมควรปรับปรุงหลักเกณฑ์ วิธีการและเงื่อนไขดังกล่าวให้สอดคล้องกับพระราชกําหนดการประมง พ.ศ. ๒๕๕๘ซึ่งแก้ไขเพิ่มเติมโดยพระราชกําหนดการประมง (ฉบับที่ ๒) พ.ศ. ๒๕๖๐ จึงจําเป็นต้องออกกฎกระทรวงนี้ปุณิกา/จัดทำ๕ กุมภาพันธ์๒๕๖๑[๑] ราชกิจจานุเบกษาเล่ม ๑๓๕/ตอนที่ ๙ ก/หน้า ๖/๒๐ กุมภาพันธ์ ๒๕๖๑